ก๊วยพู้

**ก๊วยพู้** (; ) เป็นตัวละครในนิยายกำลังภายในเรื่องมังกรหยก ภาค 2 ของ กิมย้ง เป็นธิดาของ ก๊วยเจ๋ง กับ อึ้งย้ง สองสามีภรรยาตัวเอกจากมังกรหยกภาคที่แล้ว นางแอบชอบเอี้ยก้วย แต่เขาไม่สนใจ ด้วยนิสัยเอาแต่ใจ ต่อมานางเลยเกลียดเอี้ยก้วยที่เขาไม่เอาอกเอาใจนาง เมื่ออึ้งย้งเลี้ยงลูกแบบตามใจ ผลที่ออกมาก็เลยกลายเป็นก๊วยพู้ที่เอาแต่ใจ ประกอบกับมีสองพี่น้องตระกูลบู๊คอยตามเอาอกเอาใจอยู่ตลอดเวลาอีก ยิ่งทำให้ก๊วยพู้เสียคนขึ้นไปอีก เมื่อเริ่มเข้าสู่วัยสาว ก็เริ่มมีเรื่องให้นางต้องกลัดกลุ้มใจอยู่ คือ ระหว่างสองพี่น้องตระกูลบู๊นี้ไม่ทราบว่าจะตัดสินใจเลือกใครดี หากเลือกคนใดคนหนึ่งอีกคนย่อมเสียใจ จะให้เลือกทั้งสองคนก็เป็นไปไม่ได้ ดีที่หลังจากเอี้ยก้วยช่วยเข้ามาแก้ปัญหาทำให้สองพี่น้งนั้นตัดใจแยกตัวจากไป ภายหลังก็ได้พานพบคู่ของตัวเอง ส่วนก๊วยพู้ก็ได้พบกับเยลูฉี ทุกอย่างก็เลยลงตัว เป็นทายาทของตัวละครนำในมังกรหยกภาคก่อน โดยเป็นคู่อริกับเอี้ยก้วยมาตังแต่เด็ก เป็นคนที่ตัดแขนเอี้ยก้วย และยังเป็นคนซัดเข็มพิษใส่เซียวเหล่งนึ่ง ทำให้เอี้ยก้วยกับเซียวเหล่งนึ่งต้องพรากจากกันนานถึงสิบหกปี นางมักจะยกชื่อของบิดามารดามาใช้อยู่เสมอ ๆ ในขณะที่เซียนวานรแปดมือได้ยินก๊วยเซียงเรียกก๊วยพู้ว่าพี่ จึงหดรั้งกระบวนท่าที่จู่โจมออกไปกลับมาอย่างหักโหม พุ่งถอยไปด้านหลัง เมื่ออีกฝ่ายอ่อนข้อให้ก็ควรจะหยุดมือ แต่ก๊วยพู้ต่อสู้มา แต่สู้ไม่ได้จึงมีโทสะ เห็นคู่ต่อสู้อ่อนข้อให้พลันเสือกกระบี่แทงปลาดออก ฉวยโอกาสแทงเซียนวานรแปดมือบาดเจ็บสาหัส

## อุปนิสัย
เนื่องจากสิ่งแวดล้อมรอบตัวที่มีแต่คำชม บวกกับการเลี้ยงดูที่ตามใจ อีกทั้งมีบิดาเป็นผู้รักชาติ และมารดาเป็นถึงประมุขพรรคกระยาจก ไปไหนก็มีแต่คำยกย่อง

ทำให้ก๊วยพู๊ มีนิสัยที่เต็มไปด้วยด้านเสีย โดยที่นางเองก็ไม่รู้ตัว เมื่อนางอยากได้อะไรต้องได้ รักใครคนนั้นต้องรักตอบ แต่นิสัยแบบนี้กลับไม่มีใครว่า เนื่องจากเห็นแก่ความรักชาติของบิดาของนาง ยิ่งทำให้นางมีนิสัยเสีย เกือบตลอดทั้งเรื่อง

## วรยุทธ
ในด้านวรยุทธ ถ้าเทียบกับคนทั่วไปก็ถือว่านางมีวรยุทธที่สูงส่งอยู่ แต่ถ้าเทียบกับสภาพแวดล้อมที่นางอยู่ ถือว่านางยังมีวรยุทธด้อยกว่าที่ควรจะเป็น นางมีบิดามารดาและสามีเป็นผู้เชี่ยวชาญในเชิงบู๊ บิดาเป็นถึงจอมยุทธฝีมือสูงล้ำยากจะหาใครเทียบเทียม มารดาเป็นประมุกพรรคกระยาจกมีวรยุทธเป็นเลศ มีท่านตาเป็นยอดคนรอบรู้วิชาหลากหลายแขนง และมีสามีคือเยลู่ฉี ที่ถ้าไม่นับเอี้ยก้วย ในจำนวนคนอายุเท่ากันหาใครมีพลังฝีมือเทียบเขาไม่ได้ แต่นางนอกจากมีภูมิปฏิภาณที่ค่อนไปทางบิดา แล้วยังมีใจร้อนรน เมื่อร่ำเรียนวิชาบู๊สัมผัสเพียงผิวเผินก็ยุติ ไม่ยอมทุ่มเทเข้าศึกษาค้นคว้า ทำให้แม้มีวิชาให้ร่ำเรียนมากมาย แต่ไม่สำเร็จในวิชาใดเลย

## ความรัก
ในช่วงต้นเข้ากลางเรื่อง นางแอบชอบเอี้ยก้วย แต่เขาไม่สนใจหรือชอบกลับ นางเป็นคนเอาแต่ใจเลยชังเอี้ยก๊วยที่ไม่ตามใจนาง

นางเป็นคู่อริกับเอี้ยก้วยมาตั้งแต่เด็ก แต่พอโตมาด้วยความหล่อเหลาและมีเสน่ห์ของพี่เอี้ย ก๊วยพู้จึงแอบชอบเอี้ยก้วย แต่เอี้ยก้วยปฏิเสธการแต่งงานกับนาง ก๊วยพู้ทั้งโกรธและอับอายจึงตัดแขนขวาเอี้ยก้วยขาด และยังเป็นคนซัดเข็มพิษใส่เซียวเหล่งนึ่ง ทำให้เอี้ยก้วยกับเซียวเหล่งนึ่งต้องบาดเจ็บ ภายหลังนับว่านางยังมีบุญที่สำนึกได้ เอี้ยก้วยจึงให้อภัยนาง

นางเพิ่งจะมารู้สึกได้ก็ในตอนท้ายเรื่อง ในช่วงที่เอี้ยก้วยฝ่าวงล้อมไปช่วยเยลู่ฉีสามีของนาง เอี้ยก้วยได้กล่าวว่า เราสองเติบโตมาด้วยกันผูกพันกันฉันพี่น้อง ขอเพียงท่านไม่รังเกียจแค้งเคืองข้าพเจ้า ข้าพเจ้าก็พึงพอใจแล้ว ก๊วยพู้หลังจากได้ยินภาพความหลังสมัยเยาว์วัยก็แล่นเข้ามาครุ่นคิดขึ้น

## ข้อดี
ถึงแม้จะมีนิสัยแย่มากมาย แต่นางก็มีข้อดีอยู่ข้อหนึ่งที่ซึมซับมาจากพ่อและแม่ของนาง คือ ความรักชาติบ้านเมือง จะเห็นได้ชัดจากในตอนท้าย ๆ ของเรื่องมังกรหยก ภาค 2 เมื่อนางกับสามีพร้อมกับพ่อและแม่ของนาง ได้ออกมาปกป้องเมืองที่กำลังจะแตกอย่างสุดชีวิตเพราะถูกกองทัพมองโกลรุกราน โดยที่นางไม่เกรงกลัวความตายเลยแม้แต่น้อย
หมวดหมู่:มังกรหยก
หมวดหมู่:ตัวละครในนิยายกำลังภายใน